ସମ୍ବଲପୁର : (ରମାକାନ୍ତ ବିଶ୍ବାଳ) ସମ୍ବଲପୁର ଜିଲ୍ଲା ରେ ଆସନ୍ତା ୨୫ ତାରିଖରୁ ଧାନସଂଗ୍ରହ କରାଯିବ । ତେବେ ଧାନସଂଗ୍ରହ ପୁର୍ବରୁ କିଛି ଅସାଧୁ ମିଲ ମାଲିକ ଅଣ୍ଡର ରେଡରେ ଧାନ ବେନିୟମ ଭାବରେ ଗଚ୍ଛିତ ରଖୁଥିବା ଅଭିଯୋଗ ହୋଇଛି । ଏପରି ଧାନ ନେଇ ମିଲକୁ ଯାଇଥିବା ୯ ଗୋଟି ଗାଡି ଚାଷୀ ଅଟକ ରଖିଥିବା ବେଳେ ତଦନ୍ତ ପରେ ଯାଇ କାର୍ଯ୍ୟାନୁଷ୍ଠାନ ନିଆଯିବା କଥା କହିଛନ୍ତି ଯୋଗାଣ ଅଧିକାରୀ । ସମ୍ବଲପୁର ଜିଲ୍ଲା ରେ ଧାନସଂଗ୍ରହ କୁ ଆଉ ଅଳ୍ପଦିନ ବାକି ଥିବା ବେଳେ ମୁନାଫାଖୋର ଧାନ ଦଳାଲ ଓ ଅସାଧୁ ମିଲମାଲିକ ଙ୍କ ମଧୁଚନ୍ଦ୍ରିକା ରେ କିପରି ବେନିୟମ ଭାବରେ ଧାନ ମିଲରେ ଗଚ୍ଛିତ କରାଯାଏ ତାହାର ଚିତ୍ର ଏବେ ସାମନାକୁ ଆସିଛି । ଆଜି ସମ୍ବଲପୁର ଚାଉରପୁର ନିକଟରେ ଥିବା ୩ ଗୋଟି ମିଲକୁ ବେନିୟମ ଭାବରେ ଧାନ ନେଇ ଯାଉଥିବା ଓ ମିଲ ଭିତରେ ଧାନ ଲୋଡ କରି ରଖାହୋଇଥିବା ୯ ଗୋଟି ଗାଡିକୁ ସ୍ଥାନୀୟ ଚାଷୀ ମାନେ ଅଟକ ରଖିଛନ୍ତି । ଚାଷୀ ଙ୍କ ଅଭିଯୋଗ ହେଳା ଯେ ଜିଲ୍ଲା ସ୍ତରିୟ ଧାନସଂଗ୍ରହ କମିଟି ବୈଠକରେ ନିଷ୍ପତ୍ତି ମୁତାବକ ୨୫ ତାରିଖ ରୁ ଧାନମଣ୍ଡି ଖୋଲିବ । ତେବେ ଜିଲ୍ଲା ର ଚାଷୀ ଙ୍କ ଶୀଘ୍ର ଧାନମଣ୍ଡି ଖୋଲିବା ଦାବିକୁ ପ୍ରଶାସନ ଅଣଦେଖା କରି ନିଜ ଇଚ୍ଛା ମୁତାବକ ମିଲର ଙ୍କୁ ହୁହାଇବା ଭଲି ତାରିଖ ଧାଯ୍ୟ କରିଛି ।
ଅନ୍ୟପଟେ ଧାନ ଅମଳ କରି ସାରିଥିବା ଚାଷି ୨୫ ତାରିଖ ଯାଏ ଧାନ ରଖିବ କେଉଁଠି । ଅନ୍ୟପଟେ ଅମଳ ହୋଇଥିବା ଧାନ ନଷ୍ଠ ହେବା ଆଶଙ୍କା ଥିବାରୁ କିଛି ଚାଷି କମ ଦର ରେ ମିଲର ଙ୍କୁ ଧାନ ଦେଉଛନ୍ତି । ଆଉ ଏହାର ସିଧାସଳଖ ଫାଇଦା ନେଉଛନ୍ତି ମିଲର । ଅନ୍ୟପକ୍ଷରେ ଏହି ୯ ଗୋଟି ଗାଡି ଧାନ ନେଇ ଯେଉଁ ମିଲକୁ ଯାଇଥିଲା ତାକୁ ଚାଷୀ ମାନେ ଅଟକ ରଖି ଦୄଢ ପ୍ରତିବାଦ କରିଥିଲେ । ଏଥିସହ ସଂପୃକ୍ତ ମିଲ ବାହାରେ ଏକତ୍ରିତ ହୋଇ ବେନିୟମ ଭାବରେ ଧାନ ସଂଗ୍ରହ କରୁଥିବା ମିଲର ଙ୍କ ବିରୋଧରେ କାର୍ଯ୍ୟାନୁଷ୍ଠାନ ପାଇଁ ଦାବି କରିଥିଲେ । ଏନେଇ କିଛି ସମୟ ପାଇଁ ଘଟଣା ସ୍ଥଳରେ ଉତ୍ତେଜନା ପରିସ୍ଥିତି ସୄଷ୍ଠି ହୋଇଥିଲା । ପରେ ଜିଲ୍ଲା ଯୋଗାଣ କାର୍ଯ୍ୟାଳୟ ର ଟିମ ଘଟଣା ସ୍ଥଳକୁ ଯାଇ ପରିସ୍ଥିତି ର ଅନୁଧ୍ୟାନ କରିଛନ୍ତି । ତେବେ ଏନେଇ ସ୍ଥାନୀୟ ଜିଲ୍ଲା ର ଅତିରିକ୍ତ ଯୋଗାଣ ଅଧିକାରୀ କହିଛନ୍ତି ଯେ ଚାଷୀ ଙ୍କ ଅଭିଯୋଗ ଉପରେ ତଦନ୍ତ କରାଯିବ । ଆଉ ତଦନ୍ତ ପରେ ଯାଇ ପରବର୍ତ୍ତୀ ପଦକ୍ଷେପ ନିଆଯିବ ବୋଳି ଜିଲ୍ଲା ଅତିରିକ୍ତ ଯୋଗାଣ ଅଧିକାରୀ କହିଛନ୍ତି । ମିଲକୁ ବେନିୟମ ଧାନସଂଗ୍ରହ ଘଟଣା ପରେ ଜିଲ୍ଲା ରେ ଧାନସଂଗ୍ରହ ସୁରୁଖୁରୁରେ କରିବା ପାଇଁ ଜିଲ୍ଲା ପ୍ରଶାସନ ର ପ୍ରତିଶ୍ରୁତି କୁ ନେଇ ଉଠିଛି ପ୍ରଶ୍ନ ।
